**О Б Я В А**

**ДО ЗАИНТЕРЕСОВАНИТЕ ЛИЦА И ОБЩЕСТВЕНОСТ**

**На основание чл. 4, ал. 2 от Наредбата за условията и реда за извършване на оценка на въздействието върху околната среда (Наредба за ОВОС, ДВ, бр. 25/2003 г., посл. изм. ДВ. бр.3/2018г.)**

**МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**гр. София, ул. „Св. св. Кирил и Методий“ № 17-19**

**ЕИК 831661388**

**СЪОБЩАВА**

на засегнатото население, че има инвестиционно предложение за „Регионално прединвестиционно проучване (РПИП) за обособена територия, обслужвана от „ВиК“ ЕООД, гр. Пловдив“.

Инвестиционното предложение ще се реализира в границите на обособената територия, обслужвана от ВиК оператора - „ВиК“ ЕООД, гр. Пловдив, които съвпадат с административните граници на Област Пловдив.

При разработването на РПИП за ОТ „ВиК“ ЕООД, гр. Пловдив са анализирани техническите и икономическите нужди от инвестиции на регионално ниво и са предложени технико-икономически ефективни решения, изпълнението на които ще допринесе за постигане на съответствие с европейското и национално законодателство в областта на питейните води, отвеждането и пречистването на отпадъчни води и опазване на водите. Основната цел на разгледаните вариантни решения е да се определят необходимите мерки, които да кореспондират с настоящите и бъдещи нужди на ВиК системите, като са съобразени с местните и регионални характеристики и с изискванията на Директива 98/83/ЕО, Директива 91/271 ЕИО и РДВ 2000/60/ЕО за опазване на наличните водни ресурси. Всички предложени мерки са изготвени на базата на настоящите и дългосрочни нужди в отрасъла.

С подобряването на инвестиционното планиране и управление на ВиК отрасъла, ще бъде осигурена ресурсно ефективна, устойчива и приемлива за населението рамка за изпълнение на ВиК инвестиции с принос към Специфична цел 1 „Опазване и подобряване състоянието на водните ресурси” на ОПОС 2014-2020 г. Проектният период на действие на РПИП е 2048 г.

РПИП е със следния обхват (съгласно Техническото задание):

• Събиране и анализ на данни, в т.ч. преглед на Регионалните генерални планове за ВиК;

• Определяне на мерки за постигане на съответствие с европейското и българското законодателство в областта на питейните води, отвеждането и пречистването на отпадъчни води, изменението на климата и др.;

• Изготвяне на прединвестиционни проучвания в обем и съдържание, достатъчен за покриване на изискванията на ЕС за подаване на Формуляр за кандидатстване за европейско финансиране и специфичните изисквания на ОПОС 2014-2020 г.;

• Изготвяне и попълване на Формуляр за кандидатстване за европейско финансиране със съответните предложения за агломерациите над 10 000 е.ж.;

• Изготвени и одобрени комплексни проекти за инвестиционна инициатива (ПУП и идейни проекти) за агломерации над 10000 е.ж., съобразени с добрите международни практики и в обем и съдържание, в съответствие с националното и европейското законодателство, съгласно Техническото задание.

• Предмет на изработването на ПИП и ИП ще са агломерациите с над 10 000 е.ж., за които се предвижда разработване на ПИП за водоснабдяване, канализация, ПСПВ, ПСОВ и идейни проекти за водоснабдяване и канализация.

РПИП включва инвестиционни предложения, които условно се разделят на 3 групи:

• инвестиционни предложения, свързани с изграждане и реконструкция на ВиК мрежи и съоръжения за агломерации над 10 000 еквивалент жители;

• мерки за населени места и агломерации над 2000 е.ж. за отпадъчни води \* и

• мерки за населени места и агломерации над 50 ж. за питейно водоснабдяване. \*

**Обръщаме внимание, че в РПИП са идентифицирани инвестиционни предложения с конкретно местоположение и параметри единствено за агломерациите над 10 000 еквивалент жители – Асеновград, Карлово, Пловдив, Първомай, Стамболийски и Хисаря – поради тази причина информацията за тях е подробна.**

**\* Мерките за агломерациите и населените места над 2000 е.ж. за отпадъчни води и над 50 жители за водоснабдяване нямат определено конкретно местоположение и параметри.**

**Лице за контакти от страна на Възложителя:** Костадин Попов, гр. София, ул. „Св. св. Кирил и Методий“ № 17-19, тел. 02 94 05 385

Писмени становища и мнения се приемат в **Министерство на околната среда и водите, на адрес: гр. София 1000, бул. „Кн. Мария Луиза“ № 22.**

**Приложение:**

**Информация по чл. 4, ал. 3 от Наредбата за ОВОС**

Дата: 27.03.2018 г.